Komuna e Zveçanit

Ky artikull merret me Komunën e Zveçanit. Për qytezën Zveçani shiko në faqën përkatëse.
parapamje|Pozita e komunës së Zveçanit në hartën e Kosovës
Komuna e Zveçanit (serbisht Општина Звечан Opština Zvečan) është një komunë në Kosovë, ndodhet në rrethin e Mitrovicës ndërsa selia administrative e komunës është qyteti i Zveçanit.

 Gjeografia 
Komuna e Zveçanit ndodhet në veri të Kosovës. Në jug, komuna kufizohet me Mitrovicën e Jugut dhe Mitrovicën e Veriut . Në territorin e komunës ka gjithsej 35 fshatra dhe një sipërfaqe të përgjithshme prej 122.4 km². Së bashku me komunat Albanikut, Mitrovicës, Skënderaj, Vushtrria dhe komunën Zubin Potok, formon rrethin e Mitrovicës. 

Regjistrimi i popullsisë në komunën e Zveçanit nuk u mbajt në vitin 2011, kështu që të dhënat aktuale të popullsisë bazohen në vlerësime. Në vitin 2015, OSBE vlerësoi një popullsi prej 16,650 banorësh, bazuar në deklaratat e vetë komunitetit. Sipas Komisionit Qendror të Zgjedhjeve, në listën zgjedhore të vitit 2013 përfshiheshin 10.012 votues; në këtë numër përfshihen edhe njerëzit që jetojnë jashtë vendit.  Një vlerësim tjetër nga viti 2009 tregoi një popullsi prej 7.500 banorësh. 
 Regjistrimi  1948  1953  1961  1971  1981  1991  2009  Banorë  6417  7890  9166  10095  9710  10030  7481 

 Shih edhe 

 Zveçani
 Rajoni i Mitrovicës

 Lidhje të jashtme 

 Uebfaqja e komunitetit kosovar Zveçan 

 Referime 

Kategoria:Zveçan
Kategoria:Komuna në Kosovë
Kategoria:Komuna e Zveçanit
Kategoria:Komuna me shumicë serbe në Kosovë